**แบบสำรวจ การอยู่อย่างพอเพียง**

..................................................................... วัฒนา ก้อนเชื้อรัตน์ 17 ธันวาคม 2554

**หลักการ เหตุผล**

พระบาทสมเด็จพระเจ้าอยู่หัวทรงพระราชทานปรัชญาของเศรษฐกิจพอเพียง เพื่อให้พสกนิกร นำไปใช้เป็นกรอบแนวคิดการปฏิบัติ การติดตามตรวจสอบ เพื่อชีวิตที่มีความสุข ความสำเร็จ ดีงาม พึ่งตนเองได้ ไม่เบียดเบียนผู้อื่น กำหนดกรอบเป็น 3 ห่วง 2 เงื่อนไข คือ ความพอประมาณ ความมีเหตุผล การมีภูมิคุ้มกัน ความรู้และคุณธรรม การนำไปใช้ ให้ใช้พิจารณาพร้อมกันทั้ง 5 ปัจจัย จนเหมาะสมสมดุลพอดี ทำให้เกิดผลสำเร็จตามเป้าหมาย หลักสูตรแกนกลาง และ สพฐ. กำหนดจุดเน้นให้พัฒนาคุณลักษณะนักเรียน คือ อยู่อย่างพอเพียง

ความสุข ความสำเร็จ ของบุคคล องค์กร ใด ควรพิจารณาตามหน้าที่ที่ต้องปฏิบัติ หน้าที่ของนักเรียนคือศึกษาเรียนรู้และเป็นคนดี พึ่งตนเองได้และช่วยเหลือผู้อื่น

การศึกษาเรียนรู้ต้องใช้ปัญญา มีความเพียร มีสติ รู้ตัว ตั้งใจ มีสมาธิพร้อมทำงาน ปฏิบัติดี ปฏิบัติถูกต้อง และพยายามปรับปรุงข้อบกพร่อง สะสมความดีงาม

เทียบเคียง แนวทางสู่ความสุข ความสำเร็จทางพุทธศาสนา คือหนทางแห่งการดับทุกข์ มรรค 8

|  |  |  |
| --- | --- | --- |
| **ปรัชญาของเศรษฐกิจพอเพียง** | **มรรค 8** | **รายละเอียดตามหน้าที่ของนักเรียน** |
| มีเหตุผล  (ใช้ปัญญา) | เห็นชอบ | ความเชื่อ ความเห็นที่ถูกต้อง เห็นชอบก็จะทำชอบ เช่น ความสุขความสำเร็จเกิดจากการทำดี ทำถูกต้อง ทำดีได้ดี |
| ดำริชอบ | คิดในทางที่ถูกต้อง คิดออกจากสิ่งเย้ายวน รูป รส กลิ่น เสียง อารมณ์โกรธ พยาบาท เห็นแก่ตัว มักง่าย ที่จะทำให้เรียนรู้ไม่สำเร็จ  คิดทำถูกต้อง ทำความดี |
| พอประมาณ  (การปฏิบัติ) | เจรจาชอบ | พูดดี สื่อสารอย่างสร้างสรรค์ ไม่เท็จ หยาบคาย เพ้อเจ้อ ส่อเสียด  ซักถาม พูดคุยแสดงความคิดเห็น เพื่อเรียนรู้ และสร้างความดี |
| กระทำชอบ | ปฏิบัติ ศึกษา ทดลอง ฝึกฝน บันทึก แก้ไข ทบทวน เพื่อเรียนรู้ รักษาสุขภาพ ไม่เบียดเบียนทำร้ายผู้อื่น ไม่ข้องเกี่ยวกับอบายมุขและสิ่งเสพติด พึ่งตนเอง ช่วยเหลือผู้อื่น |
| เลี้ยงชีพชอบ | ทำหน้าที่ของนักเรียน ศึกษาเรียนรู้ ประพฤติดี เป็นคนดีของพ่อแม่  พึ่งตนเอง มีวินัย กตัญญู สามัคคี |

|  |  |  |
| --- | --- | --- |
| **ปรัชญาของเศรษฐกิจพอเพียง** | **มรรค 8** | **รายละเอียดตามหน้าที่ของนักเรียน** |
| มีภูมิคุ้มกันในตัว  ที่ดี  (ใจเป็นใหญ่) | พยายามชอบ | เพียรพยายามในเรื่องที่ถูกต้อง ลดละการกระทำที่ขัดขวางการเรียนรู้ และการทำดี ไม่ให้ความเกียจคร้าน ง่วงเหงา เห็นแก่ตัวมาทำให้  การเรียนรู้ชะงัก เพิ่มความพยายามทำสิ่งที่ถูกต้อง |
| ระลึกชอบ | มีสติสัมปชัญญะ ใจจดจ่ออยู่กับสิ่งที่ทำ รู้สึกตัว ระลึกได้ว่าทำอะไรอยู่เพื่อทบทวนตรวจสอบ ยั้งคิด รู้ว่าอะไรควรไม่ควรด้วยความรู้ปัญญา ใช้สติพิจารณาให้รอบคอบระมัดระวัง มีสติแล้วปัญญาจะเกิด |
| ตั้งจิตมั่นชอบ | มีสมาธิสงบพร้อมทำงาน ไม่ใช่เพื่อสงบนิ่งตั้งใจ มุ่งมั่น เพื่อใช้ความรู้ ปัญญา ตามความเป็นจริง ถูกต้อง |

ปรัชญาของเศรษฐกิจพอเพียง ควรนำไปใช้เป็นกรอบวิเคราะห์คุณลักษณะของนักเรียน ทำให้นักเรียนรู้จัก เข้าใจ และนำไปใช้พิจารณาวิเคราะห์การกระทำของตนเองหรือผู้อื่น เพื่อชีวิตที่ดีงาม มีความสำเร็จและเป็นสุขอย่างยั่งยืน

แบบสำรวจต่อไปนี้ใช้สำรวจความคิดเห็นและพฤติกรรมนักเรียนรายบุคคล เพื่อเรียนรู้ เข้าใจการอยู่อย่างพอเพียงและปรับปรุงตนเองให้มีคุณลักษณะอยู่อย่างพอเพียง ที่เข้มแข็ง

**แบบสำรวจ การอยู่อย่างพอเพียง**

**ชื่อ.**...........................................................ชั้น..................................โรงเรียน..................................

**คำชี้แจง**

1. ทำเครื่องหมาย ✓ใน Ο หน้าข้อความที่ตรงกับความคิดเห็น หรือ**การปฏิบัติจริง**ของนักเรียน

2. พิจารณา ตนเองว่าควรลดละเลิกพฤติกรรมอะไร และควรพยายามเพิ่มพฤติกรรมอะไร

หรือทำให้เข้มแข็งขึ้น

3. ส่งให้เพื่อน 2 คน พิจารณา ให้ข้อเสนอแนะ และรับรองข้อมูล

Ο 1. เชื่อว่าการศึกษาเล่าเรียนให้ดีเป็นความสำเร็จของนักเรียน

Ο 2. เชื่อว่าการเป็นคนดี พึ่งตนเองได้เป็นชีวิตที่ดี

Ο 3. หลีกหนีสิ่งที่จะฉุดรั้งการศึกษาเล่าเรียน เช่น การเที่ยวเตร่ ความบันเทิง การบริโภคที่เกินจำเป็น

Ο 4. จะไม่เป็นคนเห็นแก่ตัว เบียดเบียนผู้อื่น โกรธเกรี้ยว พยาบาท

…...Ο 5. คิดทำความดี สะสมความดี เพื่อการเรียนรู้และชีวิตที่ดี

Ο 6. พูดคุย ซักถาม สื่อสาร เสนอความเห็นทางวิชาการได้

Ο 7. ไม่พูดเท็จ หยาบคาย ใช้วาจาสุภาพ เหมาะสมกับเพื่อน คุณครู และคนทั่วไป

Ο 8. ปฏิบัติกิจกรรมตามบทเรียนได้ครบถ้วน

Ο 9. ทบทวนบทเรียน ศึกษาค้นคว้าเพิ่มเติม

Ο 10. วางแผนการเรียน เตรียมการล่วงหน้า ได้เหมาะสมกับตนเอง

Ο 11. ปฏิบัติตามกฎของห้องเรียน โรงเรียน มีวินัย รับผิดชอบ

Ο 12. ไม่เบียดเบียนทำร้ายตนเองและผู้อื่น ไม่พึ่งสารเสพติด

Ο 13. การบริโภคที่ยึดหลักความประหยัดไม่ฟุ่มเฟือย

Ο 14. เป็นลูกที่ดี เชื่อฟัง ช่วยเหลือ พ่อแม่ ผู้ปกครอง คุณครู และคนอื่น ๆ

Ο 15. เป็นเพื่อนที่ดี แบ่งปัน ร่วมมือกับผู้อื่นในการเรียนรู้และทำความดี

…..Ο 16. มีส่วนร่วมกับชุมชนในการศึกษา พัฒนา ความเป็นอยู่และสิ่งแวดล้อม

Ο 17. ใช้ความเพียรพยายามในการเรียนรู้ให้สำเร็จตามเป้าหมาย

Ο 18. พยายามแก้ไขปรับปรุงตัวให้เป็นคนดี เอื้อเฟื้อ มีวินัย สามัคคี

Ο 19. พยายาม ลดละเลิกความเห็นแก่ตัว ความขี้เกียจฟุ้งซ่าน ง่วงเหงา ฯลฯที่จะทำให้การเรียนชะงัก

Ο 20. ตั้งใจทำงาน ใจจดจ่ออยู่กับงาน เพื่อใช้ความรู้ถูกต้อง ไม่ประมาท

Ο 21. ใช้สติพิจารณา สิ่งต่าง ๆ ก่อนจะคิดจะพูด จะทำ ให้รอบคอบ ระมัดระวัง

…..Ο 22. เป็นแบบอย่างที่ดี ภาคภูมิใจในชีวิตพอเพียงตามอัตภาพ

Ο 23. ศึกษาหาความรู้ ใช้ความรู้ในการทำงานตามหน้าที่

Ο 24. ทำงานให้สำเร็จด้วยความขยัน อดทน มีวินัยและรับผิดชอบ

**สิ่งที่ควรลด ละ เลิก เพื่อชีวิตที่ดีงาม**

..............................................................................................................................................

.............................................................................................................................................

**สิ่งที่ควรเพิ่ม พัฒนา ให้เข้มแข็ง**

..............................................................................................................................................

.............................................................................................................................................

**พิจารณาแล้วเห็นชอบ (เพื่อน)**

ลงชื่อ.................................................................ลงชื่อ.........................................................../

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ข้อ 1-5 มีเหตุผล, 6-16 พอประมาณ 17-22 มีภูมิคุ้มกันในตัวที่ดี 23-24 เงื่อนไขความรู้และคุณธรรม